ישיבת מליאה, כנסת 24, פרוטוקול מספר 24, 2021-06-02 00:00

יריב לוין: חברות וחברי הכנסת, אני מתכבד לפתוח ישיבה מיוחדת של הכנסת לבחירת נשיא המדינה האחד-עשר.

יריב לוין: היום כ"ב בסיוון, 2 ביוני 2021.

יריב לוין: אנא שבו במקומותיכם על מנת שאוכל להסביר את נוהלי ההצבעה ושכולם יבינו.

יריב לוין: אנא, לשבת.

יריב לוין: אדוני השר טרופר, אנא, לשבת.

יריב לוין: נא לשבת.

יריב לוין: חברי הכנסת אבידר, בן ברק, סגלוביץ', בבקשה לשבת.

יריב לוין: נא לשבת.

יריב לוין: אם כן, כפי שהודעתי לכם במכתב מיום י"ב בסיוון התשפ"א, 23 במאי 2021, אלה הם המועמדים לכהונת נשיא המדינה: יצחק הרצוג ומרים פרץ.

יריב לוין: המועמדות של כל אחד מהם הוגשה כחוק, חתומה בידי עשרה חברי כנסת לפחות, בצירוף הסכמה בכתב של המועמד.

יריב לוין: מיניתי לחברי ועדת הקלפי את חברי הכנסת דוד ביטן, יוסף טייב, אמילי חיה מואטי ויואל רזבוזוב.

יריב לוין: חבר הכנסת דוד ביטן יכהן כיושב-ראש ועדת הקלפי.

יריב לוין: לצד חברי הוועדה תשמש היועצת המשפטית של הכנסת עו"ד שגית אפיק.

יריב לוין: אני מזמין את יושב-ראש ועדת הקלפי, חבר הכנסת דוד ביטן, לגשת אל מזכירת הכנסת ולקבל את הקלפי.

יריב לוין: בבקשה.

יריב לוין: אם כן, בתוך תא ההצבעה הונחו פתקי ההצבעה עם שמות המועמדים וכן פתקים לבנים.

יריב לוין: לפני שניגש להצבעה אפרט בפניכם את נוהל ההצבעה.

יריב לוין: סעיף 7 – מכובדיי, אנא, לשבת.

יריב לוין: חברת הכנסת מאי גולן, חבר הכנסת פטין מולא, נא לשבת.

יריב לוין: חברת הכנסת שטרית, נא לשבת.

יריב לוין: בבקשה לשבת.

יריב לוין: חבר הכנסת ביטן, חבר הכנסת מיקי זוהר, בבקשה לשבת.

יריב לוין: תודה.

יריב לוין: אם כן, כאמור, אלה נוהלי ההצבעה: סעיף 7 לחוק-יסוד: נשיא המדינה קובע: בחירת נשיא המדינה תהיה בהצבעה חשאית.

יריב לוין: חברי הכנסת יוזמנו להצביע לפי סדר שם משפחתם, כמקובל בהצבעות שמיות.

יריב לוין: בתום הקראת השמות ייקרא בשנית חבר כנסת שלא הצביע, ולאחר מכן אנחנו נקרא ונוודא שאין באולם חבר כנסת שלא הצביע ומעוניין לעשות כן.

יריב לוין: כל אחד מחברי הכנסת, בהיקרא שמו, יקבל מידי מזכירת הכנסת מעטפת בחירה, ייכנס עם המעטפה אל תא ההצבעה וישים בתוכה את פתק הצבעתו.

יריב לוין: יש להקפיד לשים פתק אחד בלבד.

יריב לוין: לאחר מכן יטיל את המעטפה לתוך תיבת הקלפי.

יריב לוין: מזכירת הכנסת תכריז על תום ההצבעה, ולאחר מכן לא ניתן יהיה להצביע עוד.

יריב לוין: חבר כנסת יוזמן להצביע רק לאחר שחבר הכנסת שקדם לו הטיל את המעטפה בתוך תיבת הקלפי.

יריב לוין: אלה הם הקולות הפסולים שלא יובאו במניין ספירת הקולות: מעטפה שיש בה קיפול, סימון או רישום כלשהו; מעטפה שיש בה יותר מפתק אחד; פתק שיש בו קיפול, סימון או רישום כלשהו; פתק לבן, אף אם נרשם עליו שם של מועמד.

יריב לוין: פתקי ההצבעה הותאמו לכללים אלה בגודלם ובעוביים, וזאת על מנת למנוע הצבעה פסולה בתום לב.

יריב לוין: לעניין סיבובי ההצבעה – על פי סעיף 8 לחוק-יסוד: נשיא המדינה, כאשר יש יותר ממועמד אחד, נדרש בסיבוב הראשון רוב של 61 קולות.

יריב לוין: אם לא זכה אף מועמד ברוב של 61, יתקיים סיבוב שני.

יריב לוין: המועמד שקיבל בהצבעה השנייה את רוב הקולות של חברי הכנסת המשתתפים בהצבעה הוא הנבחר.

יריב לוין: אם יקבלו שני מועמדים מספר קולות שווה – חוזרים על ההצבעה.

יריב לוין: בתום כל סיבוב הצבעה תתכנס ועדת הקלפי ותמנה את הקולות.

יריב לוין: בשל האפשרות לכמה סיבובי הצבעה, מתבקשים חברי הכנסת להישאר בסביבת המליאה עד לשמיעת התוצאות הסופיות.

יריב לוין: בין סיבובי ההצבעה, לאחר מניין הקולות והכרזת התוצאות, אכריז על הפסקה.

יריב לוין: בתום הספירה, כשאקבל מידי יושב-ראש ועדת הקלפי את תוצאות ההצבעה, אודיען לכנסת ואכריז מי מהמועמדים נבחר להיות נשיא המדינה האחד-עשר.

יריב לוין: לאחר מכן אצא בליווי סגניי להודיע לנשיא הנבחר על תוצאות ההצבעה.

יריב לוין: גברתי המזכירה, בבקשה.

יריב לוין: אנא קראי בשמות חברי הכנסת, והראשון בהם – ראש הממשלה.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) בנימין נתניהו – מצביע משה אבוטבול – מצביע סמי אבו שחאדה – אינו נוכח אלי אבידר – מצביע יולי יואל אדלשטיין – מצביע אמיר אוחנה – מצביע ניר אורבך – מצביע ינון אזולאי – מצביע ישראל אייכלר – מצביע קארין אלהרר – מצביעה סעיד אלחרומי – אינו נוכח זאב אלקין – אינו נוכח דוד אמסלם – אינו נוכח אופיר אקוניס – מצביע משה ארבל – מצביע יעקב אשר – מצביע זאב בנימין בגין – מצביע אוריאל בוסו – מצביע חיים ביטון – מצביע מיכאל מרדכי ביטון – אינו נוכח דוד ביטן – מצביע ולדימיר בליאק – מצביע מירב בן ארי – מצביעה רם בן ברק – מצביע איתמר בן גביר – מצביע יואב בן צור – מצביע נפתלי בנט – מצביע עמר בר לב – מצביע אורנה ברביבאי – מצביעה אליהו ברוכי – מצביע קרן ברק – מצביעה ניר ברקת – מצביע יאיר גולן – מצביע מאי גולן – מצביעה איתן גינזבורג – מצביע יואב גלנט – מצביע גילה גמליאל – מצביעה מאזן גנאים – מצביע בנימין גנץ – מצביע משה גפני – מצביע אבי דיכטר – מצביע גלית דיסטל אטבריאן – מצביעה ניצן הורוביץ – מצביע צחי הנגבי – מצביע יועז הנדל – מצביע שרן מרים השכל – אינה נוכחת מיכל וולדיגר – מצביעה מכלוף מיקי זוהר – מצביע תמר זנדברג – מצביעה ווליד טאהא – מצביע בועז טופורובסקי – מצביע אחמד טיבי – מצביע יוסף טייב – מצביע יעקב טסלר – מצביע חילי טרופר – מצביע דסטה גדי יברקן – מצביע אלי כהן – מצביע מאיר כהן – מצביע מירב כהן – מצביעה מתן כהנא – מצביע עופר כסיף – מצביע אופיר כץ – מצביע חיים כץ – מצביע ישראל כץ – מצביע רון כץ – מצביע יוראי להב הרצנו – מצביע מיקי לוי – מצביע אורלי לוי אבקסיס – מצביעה יריב לוין – מצביע אביגדור ליברמן – מצביע יאיר לפיד – מצביע אמילי חיה מואטי – מצביעה פטין מולא – מצביע מרב מיכאלי – מצביעה יוליה מלינובסקי – מצביעה מיכאל מלכיאלי – מצביע אבי מעוז – מצביע אבתיסאם מראענה – מצביעה יעקב מרגי – מצביע יואב סגלוביץ' – מצביע יבגני סובה – מצביע אופיר סופר – מצביע אורית מלכה סטרוק – מצביעה עידית סילמן – מצביעה בצלאל סמוטריץ' – מצביע אוסאמה סעדי – מצביע גדעון סער – מצביע מנסור עבאס – אינו נוכח איימן עודה – מצביע חוה אתי עטייה – מצביעה חמד עמאר – מצביע עודד פורר – מצביע יצחק פינדרוס – מצביע מאיר פרוש – מצביע עיסאווי פריג' – אינו נוכח אורית פרקש הכהן – מצביעה אביר קארה – מצביע אלכס קושניר – מצביע יואב קיש – מצביע גלעד קריב – מצביע שלמה קרעי – מצביע מירי מרים רגב – מצביעה שמחה רוטמן – מצביע עידן רול – מצביע יעל רון בן משה –

ירדנה מלר-הורוביץ: מצביעה מוסי רז – מצביע יואל רזבוזוב – מצביע אפרת רייטן מרום – מצביעה ג'ידא רינאוי זועבי – מצביעה יפעת שאשא ביטון – מצביעה אלון שוסטר – מצביע יובל שטייניץ – מצביע קטי קטרין שטרית – מצביעה אלעזר שטרן – מצביע עמיחי שיקלי – מצביע רם שפע – מצביע נירה שפק – מצביעה איילת שקד – מצביעה עאידה תומא סלימאן – מצביעה פנינה תמנו – מצביעה

יריב לוין: מזכירת הכנסת, אנא קראי בשמות חברי הכנסת שטרם הצביעו.

ירדנה מלר-הורוביץ: (קוראת בשמות חברי הכנסת) סמי אבו שחאדה – מצביע סעיד אלחרומי – מצביע זאב אלקין – מצביע דוד אמסלם – מצביע מיכאל מרדכי ביטון – מצביע שרן מרים השכל – מצביעה מנסור עבאס – אינו נוכח עיסאווי פריג' – מצביע

יריב לוין: האם נמצא באולם חבר כנסת או חברת כנסת שטרם הצביעו?

יריב לוין: אני חוזר: האם יש באולם חבר כנסת או חברת כנסת שטרם הצביעו?

יריב לוין: אם כך, אין.

יריב לוין: לפיכך, תמה ההצבעה.

יריב לוין: אני מבקש מוועדת הקלפי לקחת את הקלפי ללשכת מזכירת הכנסת לצורך ספירת הקולות.

יריב לוין: אני מכריז על הפסקה.

יריב לוין: הישיבה תחודש לאחר שתימסרנה לידיי תוצאות ההצבעה.

יריב לוין: הפסקה.

יריב לוין: אני מחדש את הישיבה.

יריב לוין: קיבלתי ממזכירת הכנסת את תוצאות הספירה שנערכה על ידי ועדת הקלפי, ולהלן התוצאות: הצביעו 119 חברי כנסת; מעטפות כשרות – 119; מעטפות פסולות – אין; ריקות – אין; פתקים לבנים – 3; פתקים פסולים אחרים – 3.

יריב לוין: סך הכול – 113 קולות כשרים.

יריב לוין: בעד המועמד יצחק הרצוג הצביעו 87 חברי כנסת; בעד המועמדת מרים פרץ הצביעו 26 חברי כנסת.

יריב לוין: לפיכך אני קובע שמר יצחק הרצוג הוא הנשיא הנבחר של מדינת ישראל.

יריב לוין: ברכות בשם הבית כולו לנשיא הרצוג, הנשיא הנבחר.

יריב לוין: אני מבקש מחברי הנשיאות, סגניי, להצטרף אליי, ואנחנו ניגש להודיע באופן רשמי על התוצאות גם לנשיא הנבחר.

יריב לוין: אנחנו בכך מסיימים את הישיבה המיוחדת הזאת, ובעוד 45 דקות, בשעה 13:30, נקיים ישיבת מליאה רגילה.

יריב לוין: היא תיפתח, כאמור, בעוד 45 דקות, בשעה 13:30.

יריב לוין: הישיבה המיוחדת הזאת נעולה.

בשעה 12: << נושא >> שאילתות דחופות << נושא >>

יריב לוין: חברות וחברי הכנסת, אני פותח בזה את החלק הרגיל של ישיבת הכנסת היום, לאחר החלק המיוחד שבו התקיימה בחירת נשיא המדינה.

יריב לוין: אנחנו נתחיל בשאילתה דחופה.

יריב לוין: אני מזמין את סגן השר דסטה גדי יברקן להשיב על שאילתה דחופה מס' 21, של חבר הכנסת חמד עמאר, בנושא: חילול בית הקברות הצבאי בשפרעם.

יריב לוין: בבקשה.

חמד עמאר: אדוני היושב-ראש, כבוד סגן השר, ביום חמישי 27 במאי 2021 חוללו קברים של חיילים דרוזים בבית הקברות הצבאי בשפרעם.

חמד עמאר: מדובר במעשה נפשע ומזעזע.

חמד עמאר: רצוני לשאול: 1.

חמד עמאר: האם הוקם צוות חקירה מיוחד לחקירת הנושא?

חמד עמאר: 2.

חמד עמאר: אם כן – האם יש התקדמות בחקירה?

חמד עמאר: 3.

חמד עמאר: אילו אמצעים נקטתם כדי למנוע מקרה כזה בעתיד?

דסטה גדי יברקן: אדוני היושב-ראש, חבריי חברי הכנסת, חבר הכנסת עמאר, ראשית, אני רוצה להודות לך באופן אישי על שאתה מעלה סוגיה חשובה זו.

דסטה גדי יברקן: במענה על השאילתה הדחופה: 2-1.

דסטה גדי יברקן: בעקבות האירוע, כידוע, בתחנת המשטרה בשפרעם יש חקירה המנוהלת על ידי יחידת החקירות של התחנה.

דסטה גדי יברקן: במסגרת חקירת האירוע המשטרה ביצעה – ומבצעת – פעולות חקירה שונות לצורך איסוף ראיות ומיצוי החקירה באופן המקצועי ביותר והמהיר ביותר לשם הבאתם לדין של מבצעי העבירות.

דסטה גדי יברקן: נכון לעת הזאת החקירה עודנה מתנהלת ונמצאת על סדר-יומה של התחנה, וגם שלנו, גם בלשכת השר.

דסטה גדי יברקן: אנו רואים את זה בחומרה רבה.

דסטה גדי יברקן: זה לא אמור להישאר רק בפיקוד התחנה, ואני מוסיף ואומר לך את זה.

דסטה גדי יברקן: לפיכך, כמובן, כידוע לך, לא אוכל לתת את הפרטים במליאת הכנסת, ואני מזמין אותך לשיחה אליי אחר כך להשלמת שאלות, אם יש לך.

דסטה גדי יברקן: לגבי השאלה השלישית שלך, משטרת ישראל רואה בחומרה רבה את התרחשותם של אירועים מן הסוג המוזכר בשאילתה, בשפרעם ובכל בית עלמין במדינת ישראל.

דסטה גדי יברקן: זה קו אדום, קודש-הקודשים.

דסטה גדי יברקן: בכלל, להיכנס לבתי עלמין ולהשחית בתי קברות – אינני יודע מי מסוגל לעשות את זה.

דסטה גדי יברקן: זה גם איסור מוחלט לפי כל דת שאנחנו מכירים, וזו בהחלט תופעה נבזית, הייתי אומר.

דסטה גדי יברקן: המשטרה, כמובן, תמשיך לפעול בכל הכלים העומדים לרשותה כדי להילחם בתופעת הפשיעה הזאת.

דסטה גדי יברקן: במסגרת זאת, וכחלק מהמשימות היזומות שניתנו על ידי פיקוד תחנת שפרעם, מבוצעים סיורים משטרתיים להגברת הנוכחות המשטרתית סביב בית העלמין הצבאי בשפרעם, ונוסף לכך יש תיאום ושיתוף פעולה בין התחנה לבין עיריית שפרעם, אשר התחייבה להתקין מצלמות אבטחה במקום.

דסטה גדי יברקן: אנחנו כבר יודעים שיש שם פעילויות מניעה, כך שכשדבר כזה קורה אפשר יהיה לתפוס את המבצעים על חם.

יריב לוין: תודה.

יריב לוין: שאלה נוספת לחבר הכנסת חמד עמאר, בבקשה.

חמד עמאר: אדוני היושב-ראש, שפרעם היא עיר מעורבת שחיים בה דרוזים, נוצרים ומוסלמים במרקם יחסים טוב מאוד.

חמד עמאר: הם מכבדים אחד את השני ומקדשים את המקומות הקדושים אחד לשני, אבל מעשה כזה יכול לפגוע במרקם היחסים הזה.

חמד עמאר: נודע לי מאנשים שהיו נוכחים במקום – וגם אני עצמי הגעתי למקום – שאפילו ניידת לזיהוי פלילי לא הגיעה לשם.

חמד עמאר: אני חושב שהמשטרה צריכה לקחת את זה ברצינות יותר: להקים צוות חקירה מיוחד למקרה הזה, כי זה מקרה שלא קרה מעולם בשפרעם.

חמד עמאר: אמרתי לך, חיים בהרמוניה מלאה דרוזים, נוצרים ומוסלמים.

חמד עמאר: לא יכול להיות מצב כזה.

חמד עמאר: אני מאמין ומקווה שמי שביצע את המעשה המזעזע הזה, שחיבל גם ביחסים בשפרעם, ייתפס.

חמד עמאר: אני מאמין שזה לא תושב שפרעם אלא מישהו שהגיע מחוץ לשפרעם.

חמד עמאר: לכן, אני דורש שהמשרד לביטחון הפנים והמפכ"ל בעצמו יהיו מעורבים בנושא עד שנתפוס את אותם אנשים.

חמד עמאר: אבל אני רוצה שתברר: למה בכלל לא הגיעה ניידת זיהוי פלילי?

חמד עמאר: זה דבר מינימלי כדי לתפוס את אותם פושעים, את אותם מחבלים שביצעו את המעשה הזה.

חמד עמאר: תודה רבה.

דסטה גדי יברקן: אני יכול להגיד לך שהמשטרה ביצעה וגם מבצעת בימים אלה – גם חשודים שהמשטרה עוקבת אחריהם.

דסטה גדי יברקן: אני אומר לך.

דסטה גדי יברקן: אתה ציינת את זה יפה מאוד, חבר הכנסת, שמרקם החיים בשפרעם הוא ייחודי ויכול להיות מודל לחיקוי כמעט לתלת-קיום; זה לא דו-קיום, זה תלת-קיום בעיר הזאת.

דסטה גדי יברקן: אני מקווה מאוד שנמצה את הדין עם כל אלה שפשעו באירוע הזה, ונעקוב אחרי הפעילות.

דסטה גדי יברקן: אני מבטיח אישית לזמן אותך להמשך המעקב.

יריב לוין: יש לנו שאלה נוספת, של חברת הכנסת מיכל וולדיגר, בבקשה.

מיכל מרים וולדיגר: כבוד יושב-ראש הכנסת, סגן השר, פתחתי את הרדיו בבוקר ולא יכולתי שלא להתייצב פה ולשאול – אירוע נוסף:

מיכל מרים וולדיגר: מתמודד נפש דקר שני שוטרים; אחד במצב אנוש, כך הבנתי, ואחד במצב קל, והמתמודד עצמו ירוי.

מיכל מרים וולדיגר: אני חוזרת ושואלת שאלה שכבר שאלתי כמה פעמים: הייתה ועדה בין-משרדית שהביאה את מסקנותיה ב-16 בפברואר, ובין היתר קבעה שצריך להכשיר את השוטרים, לתת להם כלים להתמודד עם אנשים עם מוגבלות.

מיכל מרים וולדיגר: אני רוצה לשאול את כבוד השר: מה קורה עם זה?

מיכל מרים וולדיגר: האם מכשירים שוטרים?

מיכל מרים וולדיגר: האם נותנים להם כלים להתמודד עם סיטואציות כאלה?

מיכל מרים וולדיגר: אני רואה בשוטרים קורבנות לא פחות מהמתמודד הירוי, ואותם שוטרים נמצאים בבית חולים כרגע בגלל חוסר במידע, בכלים ובהכשרות.

מיכל מרים וולדיגר: תודה.

יריב לוין: שאלה נוספת – לחבר הכנסת יוראי להב הרצנו, בבקשה.

יוראי להב-הרצנו: אדוני סגן השר, תודה רבה.

יוראי להב-הרצנו: אדוני היושב-ראש, אני רוצה להצטרף ולחזק את השאלה של חברת הכנסת וולדיגר.

יוראי להב-הרצנו: אנחנו דנים בנושא של ההתמודדות של המשטרה עם אנשים עם צרכים מיוחדים כבר הרבה מאוד זמן.

יוראי להב-הרצנו: שאלתי כאן לפני שתי כנסות, אם אני לא טועה, שאילתה בנושא הזה, ואדוני סגן השר קרא תשובה ארוכה, ובסופה אמר: הדבר יטופל.

יוראי להב-הרצנו: אני ביקשתי להיפגש עם גורמים במשטרת ישראל – ראש אגף כוח אדם או ראש המכללה לשוטרים – כדי להבין איתם אם ההכשרות שניתנות מספיק בהירות; אם יש אפשרות להוסיף צמיד זיהוי או אלמנט אחר שיזהה את אותו אדם עם צרכים מיוחדים, כדי שאותו גורם אכיפת החוק יוכל לזהות אותו ולמנוע פגיעה קטלנית בו.

יוראי להב-הרצנו: אני רוצה להצטרף לשאלה הזאת.

יוראי להב-הרצנו: זאת שאלה קריטית.

יוראי להב-הרצנו: מדובר בחיי אדם ובאנשים שההתמודדות שלהם עם המציאות שונה משלנו.

יוראי להב-הרצנו: לכן, אדוני סגן השר, אני מבקש שתאשרו את הבקשה שלנו להיפגש עם הגורמים המקצועיים ולוודא שהתקריות האלה לא חוזרות ונשנות.

יוראי להב-הרצנו: תודה רבה.

יריב לוין: בבקשה.

דסטה גדי יברקן: חבר הכנסת הרצנו, קודם כול, כדי להיפגש – חבר כנסת יכול להיפגש; צריך לעשות את זה בצורה מסודרת.

יוראי להב-הרצנו: – – – מכתב לשר, אני גם לא מקבל מענה שלושה חודשים.

דסטה גדי יברקן: אני יכול להגיד לך, בהתחייבות: כל חבר כנסת מהבית שפנה אליי קיבל תשובה וגם תיאומי פגישות.

דסטה גדי יברקן: אני אשמח שתעביר לי את הבקשה הזאת.

דסטה גדי יברקן: אני אטפל בה.

יוראי להב-הרצנו: תודה.

דסטה גדי יברקן: זה לגבי העניין האישי שלך.

דסטה גדי יברקן: לגופו של עניין, משטרת ישראל אכן עוסקת בוועדה הבין-משרדית שהוקמה, יש לה המלצות וזה נכנס לתוך המשטרה.

דסטה גדי יברקן: יש גם תוכניות של ממש, גם הכשרות, גם שוטרים מיוחדים, יותר ותיקים ויותר רגישים, שמכירים את הקהילה, מכירים את הסביבה.

דסטה גדי יברקן: הולכים להיכנס ולטפל בסוגיות הללו.

דסטה גדי יברקן: יש החלטה עקרונית שלנו במשרד – איך שנכנסנו, גם השר, במדיניות שהוא התווה, וגם אני בעצמי קיימתי כמה פגישות בנושא הזה – גם הפניית משאבים ותקציבים לטיפול בקריאה לאנשים עם מוגבלויות ובמצוקה.

דסטה גדי יברקן: אני חושב שהמשטרה בפרט עשתה תהליך ארוך מאוד יחסית לשנים הקודמות, גם טכנולוגית, גם מבחינת כוח אדם וגם במשאבים.

מיכל מרים וולדיגר: – – –

דסטה גדי יברקן: לגבי האירוע הספציפי של היום, אני אלמד את הנושא.

דסטה גדי יברקן: אני אשמח לתת לך תשובה.

דסטה גדי יברקן: אני לא רוצה להגיד משהו שאני לא בקי בו, כמובן.

דסטה גדי יברקן: אדוני היושב-ראש, בהזדמנות זו אני רוצה לברך את נשיא המדינה הנכנס, הנבחר, יצחק הרצוג, ואת המועמדת לנשיאות, גב' מרים פרץ, שהיא השראה לכולנו – השראה לכל אזרח, לכל אדם באשר הוא, באמת אישה מרתקת, שהוכיחה שאפשר לבחור בחיים לאחר השכול, ואין לי צל של ספק שהיא תמשיך לשרת את עם ישראל כפי שהיא עשתה.

דסטה גדי יברקן: לעניין הפוליטי, אני מבקש מכל נבחרי הציבור: זאת שעתנו היפה להרגיע ולא להסית ולא להוסיף שמן למדורה.

דסטה גדי יברקן: תהיה הממשלה שתקום אשר תהיה, אנחנו צריכים להאמין ולהבין שאנחנו בסוף מדינה אחת, לא משנה מה יקום.

דסטה גדי יברקן: למרות שאני בצד הימני, שמאמין שגונבים לו את הממשלה עם שישה מנדטים, אבל את זה נוכל לשנות רק בקלפי ולא לפני – לא בתקשורת ולא במליאה.

דסטה גדי יברקן: שיהיה בהצלחה.

דסטה גדי יברקן: תודה רבה, אדוני.

יריב לוין: תודה.

יריב לוין: אם כן, עד כאן פרק השאילתות.

יריב לוין: [הצעת חוק פ/55/24; נספחות.

יריב לוין: ]

יריב לוין: מכאן אנחנו עוברים להצעות חוק לדיון מוקדם שקיבלו פטור מחובת הנחה בוועדה המסדרת.

יריב לוין: אני מזמין את חבר הכנסת גדעון סער להציג את הצעת חוק העונשין (תיקון – עונש מינימום על החזקת נשק בלתי חוקי), התשפ"א–2021.

יריב לוין: ישיב, כפי שאני מבין, השר איתן גינזבורג, בשם שר המשפטים.

איתן גינזבורג: – – –

יריב לוין: על זה נאמר ששרי המשפטים מתחלפים אבל אתה יציב.

איתן גינזבורג: – – – שר המשפטים הבא, לא יודע.

יריב לוין: בבקשה.

גדעון סער: אדוני היושב-ראש, כנסת נכבדה, הצעת החוק שאנחנו מביאים לכאן היום הובאה גם לכנסת הקודמת, בעת שכיהן כשר המשפטים השר ניסנקורן, ולצערי הוא בלם אז את האפשרות לקדם אותה.

גדעון סער: אנחנו מדברים על אחד הדברים הכי חמורים שיש היום במדינת ישראל.

גדעון סער: אנחנו יודעים שיש עלייה דרמטית.

גדעון סער: דרמטית.

גדעון סער: רואים את זה במקרי הרצח, רואים את זה בשיעור השימוש בעבירות ירי, בעיקר במגזר הערבי.

גדעון סער: יש דוח מבקר מדינה חמור מאוד, יש פסיקה של בית המשפט העליון שמחדדת את הצורך בענישה חמורה, בענישה מרתיעה, אבל בפועל – קודם כול יש מעט מאוד אכיפה, יש שיעור נמוך מאוד של כתבי אישום, וכאשר מגיעים כתבי האישום לבתי המשפט, בהרבה מאוד מקומות הענישה היא עבודות שירות.

גדעון סער: עכשיו, אנחנו מדברים על סדרי גודל מבהילים של כלי נשק שנמצאים באופן בלתי חוקי בידיים של אזרחים – באופן בלתי חוקי: אקדחים, מטענים, טילים, רימונים, נמכרים כמעט באין מפריע, נמצאים בידיים של ילדים ובני נוער.

גדעון סער: הסחר בהם הוא כאילו סחר בפיצוחים, ולצערנו אין באמת טיפול אמיתי בסוגיה הזאת, ובשנים האחרונות המצב רק הולך ומידרדר.

גדעון סער: זה חלק ממשבר יותר רחב של המשילות של המדינה.

גדעון סער: הוא בא לידי ביטוי גם בהיבט אחר של הבעיה – שהמדינה לא לוקחת כמשימה לתפוס את הנשק הבלתי-חוקי, ליצור מהלך רחב; הוא יכול להיות בחלקו הראשון וולונטרי, ואז אתה גם יכול להימנע מענישה, ובחלקו השני – –

יריב לוין: חבר הכנסת סער, סליחה, חברי הכנסת אבידר ועמאר, אי-אפשר לשמוע את הדובר.

גדעון סער: – – ובשלב ב' – ממש תפיסה, וגם ענישה חמורה בצידה.

גדעון סער: אבל גם באותם מקרים שהמדינה מגיעה לעבריינים היא לא מענישה בצורה חריפה.

גדעון סער: אני מצטט מפסק דין של בית המשפט העליון – מה לכאורה מצופה להיות הנורמה.

גדעון סער: אני מצטט: "המציאות השוררת בארץ המתבטאת בזמינותו של נשק חם ורב-עוצמה שיש עימו פוטנציאל להסלמת האלימות העבריינית, מחייבת מתן ביטוי עונשי הולם והחמרה ברמת הענישה.

גדעון סער: יש לעשות כן עוד בטרם ייעשה באקדח שימוש קטלני, באמצעות הרחקת המחזיק בו מן החברה לפרק זמן, והעברת מסר מרתיע באמצעות עונש מאסר ממשי לריצוי בפועל".

גדעון סער: אגב, מדינות שהלכו בדרך הזאת – אירלנד, בריטניה – ראו אחר כך ירידה משמעותית באירועי הירי.

גדעון סער: נכון, עונשי מינימום הם לא תמיד דבר מומלץ כתפיסה, אבל כשאתה רואה פער כל כך גדול בין העונש המרבי – וזה לא רק עבירה של החזקת נשק בלתי חוקי, זאת גם עבירה של סחר בנשק הבלתי-חוקי והחזקת הנשק הבלתי-חוקי.

גדעון סער: כשאתה רואה פער כל כך דרמטי בין העונש המרבי לענישה בפועל, וכאשר אתה רואה את ההידרדרות שאנחנו רואים היום, שהמדינה מאבדת שליטה – זה דבר שהוא שגור ברחוב, גורם לפחד של אימהות באירועים, בחתונות; היום שימוש בנשק חם זה דבר קל ערך – אנחנו חייבים לעשות מעשה.

גדעון סער: לכן אני מביא את ההצעה הזאת להטלת עונשי מינימום בעבירות הללו, עבירות הסחר וההחזקה בנשק בלתי חוקי.

גדעון סער: נכון, לפי דעתי זה צריך להיות חלק ממערכה יותר רחבה, שכוללת גם מערכה נגד ארגוני הפשע בחברה הערבית – ואנחנו ראינו שכאשר המשטרה לקחה את זה על עצמה במקומות אחרים היא גם הצליחה להגיע להישגים, וקשה להבין את המציאות היום – וגם עיסוק בהיבטים הללו, גם של הענישה מצד אחד וגם של התפוצה ומניעתה והאיסוף של הנשק הבלתי-חוקי.

גדעון סער: כבר באירועים האחרונים שהיו, בתקופת מבצע שומר החומות, ראינו בכמה מקומות גם שימוש בנשק הבלתי-חוקי הזה – בלוד, בעכו, בירושלים, בפזורה הבדואית בדרום.

גדעון סער: ראינו את זה בהיקף קטן יחסית לתפוצת הנשק.

גדעון סער: אנחנו רק יכולים לדמיין מה יכול להיות גודל הסכנה – מה יכול להיות גודל הסכנה כשאנחנו נהיה במצב חירום כזה או אחר כאשר יש כאלה היקפים של נשק בלתי חוקי.

גדעון סער: הדבר הזה חייב להיות מטופל טיפול שורש.

גדעון סער: אני חושב שהכנסת צריכה לזרז את החקיקה, ואני חושב שמוטלת חובה על הממשלה לצאת במהלך רחב, כי כל מה שקורה עד היום לא מתקרב להתמודד עם ההיקפים של הבעיה.

גדעון סער: תודה.

יריב לוין: תודה רבה.

יריב לוין: כאמור, ישיב בשם הממשלה השר איתן גינזבורג.

יריב לוין: בבקשה.

איתן גינזבורג: אדוני היושב-ראש, כנסת נכבדה, אני מתכבד להביא את עמדת משרד המשפטים – ועמדת הממשלה, אם תרצה – על הצעת החוק.

איתן גינזבורג: הצעת החוק של חבר הכנסת סער מבקשת לקבוע עונש מינימום של שנת מאסר על העבירה של רכישה או החזקת נשק בלא רשות על פי דין להחזקתו.

איתן גינזבורג: אין חולק כי הצעת החוק נועדה להשיג תכליות חשובות, כמו המאבק בהחזקת נשק בלתי חוקי והשימוש בו, וברור לכולם שמדובר בתופעה חמורה ומסוכנת, שלצערנו התפשטה והתרחבה, והשלכותיה קשות מנשוא.

איתן גינזבורג: עם זאת, לעמדת הגורמים המקצועיים במשרד המשפטים יש ספק רציני אם הצעת החוק הזאת תשיג את התכלית שלה היא נועדה, משום שיש בה חסרונות רבים.

איתן גינזבורג: למעשה, יש כלים חלופיים, וככל הנראה אפקטיביים יותר, למלחמה בתופעה.

איתן גינזבורג: העמדה המקצועית של הגורמים האמונים על הליכי החקיקה במשרד המשפטים היא שקביעה של עונשי מינימום בחוק מייצרת קשיים משפטיים, משום שהם מגבילים את שיקול הדעת השיפוטי, והם אינם עולים בקנה אחד עם המודל שאומץ על ידי המחוקק בחלק הכללי של חוק העונשין בעניין הבניית הענישה.

איתן גינזבורג: לכן האפקטיביות שלהם מוטלת בספק.

איתן גינזבורג: דוגמה טובה לכך אפשר למצוא בדוח הוועדה הציבורית לבחינת מדיניות הענישה וטיפולים בעבריינים בראשות השופטת בדימוס דליה דורנר, שהוגשה לממשלה בשנת 2015.

איתן גינזבורג: שם, הוועדה התבססה על מחקרים אמפיריים.

איתן גינזבורג: היא הוקמה כדי לבחון ולקדם את הכלים המשפטיים הטובים שישיגו הרתעה יעילה של עבריינים, השפעה של מאסרים ממושכים על עבריינות חוזרת וגם את האפקטיביות של עונשים מרביים או מזעריים.

איתן גינזבורג: אחת מהמלצות הוועדה הייתה להימנע מקביעת עונשי מינימום לעבירות.

איתן גינזבורג: הסיבה הייתה פשוטה, מבחינתם: עונש מינימום מקשה על בית המשפט להתאים את הענישה לעקרון ההלימה, משמע שהעונש יתאים לחומרת העבירה הפלילית הספציפית ולעבריין הספציפי שביצע אותה, ולא יחיל את זה על כולם באופן קטגורי ועיוור.

איתן גינזבורג: בנוסף, לענישה הפלילית יש מטרות נוספות, חשובות וראויות, כמו הצורך החברתי בשיקום העבריין הספציפי שביצע את העבירה, מניעת עבריינות חוזרת ושמירה של שלום הציבור.

איתן גינזבורג: כל זה נתון לשיקול דעתו של בית המשפט.

איתן גינזבורג: הצעת חוק זו עשויה לצמצם את שיקול הדעת.

איתן גינזבורג: אדוני היושב-ראש, על כל המטרות האלה עונשי המינימום פשוט לא נותנים מענה מספיק טוב.

איתן גינזבורג: יתרה מזו, המקרים שבהם עונש מינימום קבוע בחוק הם מעטים וחריגים.

איתן גינזבורג: הם נחקקו לרוב לפני חקיקת הוראות הבניית שיקול הדעת השיפוטי בענישה, שכזכור, המטרה שלהן היא ליצור אחידות, עקיבות ושוויוניות בפסיקות בתי המשפט, וגם לצמצם פערי ענישה לא מוצדקים.

איתן גינזבורג: חשוב לציין שכבר היום ברוב-רובם של המקרים מוטל עונש מאסר בפועל על עבריינות של החזקה או של נשיאת נשק שלא כדין, אבל יש מקרים שבהם אין מקום להטיל את העונש המוצע – –

קריאה: – – –

איתן גינזבורג: – – למשל, מקרה שבו בעלת מכולת החזיקה נשק בעסק כדי להגן על עצמה לאחר שסבלה מהתנכלויות.

יריב לוין: חבר הכנסת טופורובסקי, אנא.

יריב לוין: פשוט לא שומעים.

יריב לוין: בבקשה.

איתן גינזבורג: במקרה שבו בעלת מכולת מבוגרת החזיקה נשק בעסק שלה כדי להגן על עצמה לאחר שסבלה מהתנכלויות – אין ספק שבמקרה כזה, לא בטוח שצריך להטיל עליה עונש מאסר.

איתן גינזבורג: זו בדיוק המשמעות של עקרון ההלימה: להעניש בהתאם לעובדות של המקרה הספציפי והנסיבות שלו, כי כל מקרה שונה מאחר.

איתן גינזבורג: אדוני היושב-ראש, כנסת נכבדה, חבריי חברי הכנסת, המעשה הכי קל הוא לקבוע עונשי מינימום, אבל לא בטוח שזה ישיג את המטרה.

איתן גינזבורג: לחוק העונשין יש קווים מנחים, יש תכליות ורציונלים שמבוססים על ספרות מחקרית מעמיקה בתחום הפלילי.

איתן גינזבורג: לפני שקובעים עונש מינימום – שהוא עונש חריג, כמו שאמרתי – חשוב למצות פעולות אכיפה אחרות שנועדו להתמודד עם התופעה של החזקת נשק שלא כדין.

איתן גינזבורג: חשוב לעשות טיפול שורש ולמגר את התופעה מן היסוד.

איתן גינזבורג: למשל, אזכיר את החלטת הממשלה מחודש מרץ האחרון בנוגע למדיניות הממשלתית בטיפול בתופעת הפשיעה והאלימות בחברה הערבית.

איתן גינזבורג: ממש בימים אלה מתבצעת עבודה ממשלתית מואצת שנועדה לקדם שלל מענים בטיפול בתופעות הפשיעה השונות, ובהן מניעת החזקת נשק שלא כדין וטיפול בבעיות עומק שמובילות מלכתחילה להצטברות נשק באופן שאינו חוקי.

איתן גינזבורג: חבריי חברי הכנסת, להצעת החוק שנועדה להטיל עונש מינימום כפי שאנחנו דנים בה כעת יש תכלית חשובה; הממשלה איננה חולקת על כך.

איתן גינזבורג: שלל אירועי האלימות שהיו ברחובות הערים המעורבות והמתיחות שהתנפצה לנו בפנים מחדדות את הצורך לטפל בעבריינים ביד קשה.

איתן גינזבורג: לצד זה, ניכר, חברי חבר הכנסת עודד פורר, כי קיימים קשיים משפטיים וחברתיים שמחייבים מלאכת מחשבת והעמקה בחוק העונשין.

איתן גינזבורג: לכן אמליץ שנתמוך בהצעת החוק בקריאה טרומית, כדי שניתן יהיה לערוך דיון מעמיק והכרחי בהכנה לקריאה ראשונה, יחד עם הגורמים המקצועיים של משרד המשפטים.

איתן גינזבורג: פה אני מפנה אליך, אדוני חבר הכנסת סער – אינני יודע היכן תהיה בשבוע הבא, ככל שיקומו ועדות קבועות ויתחילו לדון בהצעות החוק האלה, אבל לפחות משרד המשפטים מבקש שהדבר ייעשה בתיאום איתו ובשיח רציף.

איתן גינזבורג: תודה רבה, אדוני.

יריב לוין: תודה רבה.

יריב לוין: אם כן, אני מזמין את חבר הכנסת אוסאמה סעדי, שביקש להתנגד.

יריב לוין: בבקשה.

קריאה: – – – אוסאמה – – –

אוסאמה סעדי: זה הזמן לממשלת שינוי?

מירי רגב: עד 24:00 תגידו "עלה בידנו", מה אתה רוצה?

יריב לוין: בבקשה.

יריב לוין: בבקשה.

אוסאמה סעדי: השרה רגב, שאני אעשה פיליבסטר עד השעה 24:00?

יריב לוין: לא, חבר הכנסת סעדי.

מירי רגב: תראה לאיזה מצב הגעת – שאתה יחד עם אלקין, שהמשותפת ביחד עם אלקין בקואליציה.

מירי רגב: זה דבר אדיר.

מירי רגב: יש משהו יותר טוב מזה?

אוסאמה סעדי: אדוני היושב-ראש – – –

יריב לוין: אתה מספיק שנים כאן כדי לדעת שבקריאה טרומית זה בלתי ניתן.

יריב לוין: בבקשה.

מירי רגב: שלא נדבר על אורבך ואחרים.

אוסאמה סעדי: אדוני היושב-ראש, הצעתו של שר המשפטים המיועד, חברי גדעון סער – אנחנו בעיקרון, ואני כמשפטן וכעורך דין, תמיד התנגדנו לעניין של עונש מינימום.

אוסאמה סעדי: אתה יודע שבספר העונשין ובחוק העונשין מעטים המקרים, ואפילו נדירים, שהמחוקק קבע בהם עונשי מינימום, כי אמרו – וכבוד השר גינזבורג דיבר על זה: עקרון ההלימה; שבית המשפט, יש לו שיקול דעת.

אוסאמה סעדי: אבל מצד שני, איך שאנחנו אמרנו – ואפילו בשנים האחרונות אנחנו מדברים על התופעה הזאת של נשק בלתי חוקי – אפילו מצידנו אמרנו: לא נשק חוקי ולא נשק בלתי חוקי; אנחנו לא רוצים את כל הנשקים האלה אצלנו בחברה הערבית.

אוסאמה סעדי: אבל באמת היו לנו ישיבות עם היועץ המשפטי לממשלה ועם פרקליטות המדינה, וביקשנו מהם – ואפילו פנינו לנשיאת בית המשפט העליון – להגדיר את העבירות האלה כמכת מדינה.

אוסאמה סעדי: ברגע שאתה מגדיר את העברות האלה כמכת מדינה – ובאמת זה לא רק מכת מדינה, אלא מגפה שמשתוללת בחברה הערבית וגובה מחיר כבד: הגענו בשנה שעברה ליותר מ-120 הרוגים; השנה אנחנו כבר חצינו את הקו של 45 הרוגים; באום אל-פחם לפני כמה ימים היו שלוש רציחות בתוך כמה ימים.

אוסאמה סעדי: לכן באמת אנחנו מתבלטים, כי אנחנו, תמיד כשיש החמרת עונשים – כבוד שר המשפטים המיועד, אדוני היושב-ראש – תמיד זה פועל בסופו של יום נגד הציבור שאנחנו מייצגים.

אוסאמה סעדי: ובתי משפט אפילו – יש מחקרים על זה שבבתי משפט יש אפילו אפליה בעונשים בין ערבים לבין יהודים והחמרה בעונשים, וראו את המחקר של פרופ' רטנר מאוניברסיטת חיפה.

אוסאמה סעדי: אנחנו בקריאה הראשונה ובקריאה השנייה נבוא לוועדה ונציג את העמדה שלנו, אבל רציתי רק להגיד שיש לנו התלבטויות.

אוסאמה סעדי: אבל בסופו של יום אנחנו לא נוכל במצב הזה, בעת הזאת, לנוכח מכת המדינה שמשתוללת, לא נוכל להצביע נגד ההצעה הזאת.

יריב לוין: כאן אני צריך לעצור אותך, כפי שאתה יודע.

יריב לוין: תודה.

יריב לוין: אני מזמין את חבר הכנסת סער.

יריב לוין: בבקשה.

גדעון סער: אדוני היושב-ראש, אני רוצה לומר לחבר הכנסת סעדי שהצעת החוק הזאת באה לתת הגנה לציבור שאתם מייצגים ולכלל אזרחי ישראל.

גדעון סער: הצבת את ההבחנה במקום נכון מאוד.

גדעון סער: בדרך כלל אנחנו לא רוצים לתחום את שיקול הדעת השיפוטי, אבל יכולים להיות מצבים שהם בגדר מכת מדינה, כמו שאמרת, שבהם אנחנו חייבים לתחום את שיקול הדעת השיפוטי.

גדעון סער: אני רוצה לתת כמה מקרים בשביל להסביר לחברי הכנסת את הפערים.

גדעון סער: מקרה של אדם, תושב כפר מנדא במקרה הזה, שהחזיק M16 ומחסניות – עבודות שירות; מקרה של תושב אום בטין שהחזיק נשק אוטומטי – עבודות שירות; אדם שהחזיק אקדח תופי – 260 שעות עבודות לשירות הציבור ומאסר על תנאי.

גדעון סער: אני רוצה, אל מול זה, לומר מה קרה במדינות שרצו להיאבק בתופעה הזאת:

גדעון סער: באירלנד נקבע עונש מינימום של חמש שנים להחזקה עם כוונה פלילית.

גדעון סער: בבריטניה מתחם הענישה על החזקת נשק הוא 5–10 שנים לאדם מגיל 21; לנוער – מינימום שלוש שנים.

גדעון סער: בנסיבות מיוחדות יש שם פטור, או פחות מעונש המינימום.

גדעון סער: צריך לראות איפה אנחנו עומדים – מה חומרת המצב בשטח ומה קולת הענישה בבתי המשפט שלנו.

גדעון סער: ופה חייב להיות מפנה חד, ואני חושב שכל מי שמכיר את המצב כיום מבין שאנחנו כבר מתחת לקו האדום.

גדעון סער: חייבים לאחוז את השור בקרניו.

גדעון סער: יהיה דיון בוועדה, בוודאי, כמה צריך להיות עונש המינימום, אבל אם בית המשפט העליון, באותה פסיקה שציטטתי, דיבר על זה שביטוי עונשי הולם זה הרחקת המחזיק מהחברה לפרק זמן והעברת מסר מרתיע באמצעות עונש מאסר ממשי לריצוי בפועל, אנחנו צריכים להתאים את החקיקה, כי אנחנו רואים שלא תמיד בתי המשפט עושים את זה.

יריב לוין: תודה.

יריב לוין: אם כן, חברות וחברי הכנסת, נא לשבת על מנת שאנחנו נוכל לעבור להצבעה.

יריב לוין: אנחנו עוברים להצבעה על הצעת חוק העונשין (תיקון – עונש מינימום על החזקת נשק בלתי חוקי), התשפ"א–2021, של חבר הכנסת גדעון סער, בקריאה הטרומית.

יריב לוין: הצבעה.

יריב לוין: בעד ההצעה להעביר את הצעת החוק לוועדה – 50

יריב לוין: נמנעים – אין

יריב לוין: בעד – 50, אין מתנגדים, אין נמנעים.

יריב לוין: לפיכך אני קובע שהצעת חוק העונשין (תיקון – עונש מינימום על החזקת נשק בלתי חוקי), התשפ"א–2021, של חבר הכנסת גדעון סער, התקבלה בקריאה הטרומית.

יריב לוין: מאחר שאין עדיין ועדת החוקה, חוק ומשפט, היא תועבר לוועדה המסדרת לשם קביעת הוועדה שתדון בה בהמשך הליכי החקיקה.

יריב לוין: [הצעת חוק פ/239/24; נספחות.

יריב לוין: ]

יריב לוין: מכאן אנחנו עוברים להצעת החוק הבאה – הצעת חוק ליישוב תחת איום מיידי (הוראת שעה), התשפ"א–2021, של חבר הכנסת אלכס קושניר וקבוצת חברי הכנסת.

יריב לוין: אני מבקש לברך את ראש עיריית אשקלון תומר גלאם, שנמצא כאן ביציע ובא לראות במו עיניו שאחרי עבודה כל כך קשה שהוא עשה, הצעת החוק הזאת אכן מגיעה כאן לקריאה טרומית.

יריב לוין: בבקשה, חבר הכנסת קושניר.

אלכס קושניר: אדוני היושב-ראש, חבריי חברי הכנסת, כבוד ראש העירייה, מספרים לנו שהיו שבע שנים של שקט, שבין מלחמת צוק איתן עד לשומר החומות היה שקט.

אלכס קושניר: אולי בתל אביב יאמינו לכם, אבל באשקלון אנחנו יודעים שהתשובה על השאלה הזאת היא שאולי אלה לא היו ימים של שקט אלא הרבה מאוד שנים של שקר.

יריב לוין: רגע.

יריב לוין: חבר הכנסת קושניר, הדברים חשובים, אבל איך ישמעו אותך ככה?

אלי אבידר: חבר הכנסת דיכטר, מדברים על אשקלון.

יריב לוין: חברי הכנסת, אנא, לשבת.

יבגני סובה: מדברים על העיר שלך.

יריב לוין: נא לשבת.

יריב לוין: גם חבר הכנסת טיבי, נא לשבת.

יריב לוין: חבר הכנסת רוטמן, בבקשה לשבת.

אלכס קושניר: אני לא אתחיל מההתחלה, אני רק אגיד למי שפספס שמספרים לנו שבין צוק איתן לשומר החומות היו שבע שנים של שקט, ואולי בתל אביב יאמינו לזה, אבל אנחנו באשקלון יודעים שאלה לא היו שנים של שקט אלא אולי שנים של שקר.

אלכס קושניר: ילדי אשקלון חיים בפחד ובחרדה.

אלכס קושניר: התושבים חסרי אונים בפני האיום הרקטי המתמיד על הבתים שלנו, על בתי הספר שלנו, על העסקים שלנו ועל הרחובות שלנו.

אלכס קושניר: במהלך השנים הללו הממשלה הצטיינה בלהבטיח.

אלכס קושניר: פעם אחר פעם חברי הממשלה השונים, ובראשם ראש הממשלה, הגיעו לעיר והופתעו לגלות שאשקלון היא העיר המטווחת ביותר בישראל – הופתעו, הבטיחו פתרונות ונעלמו.

אלכס קושניר: כך, גם באוגוסט בשנה שעברה, כאשר העליתי את החוק הזה להצבעה כאן, במליאת הכנסת, היו הרבה חברים בקואליציה שהצביעו נגד או שפשוט נעלמו מההצבעה.

אלכס קושניר: אני מאוד שמח שהתפקחתם, חברים, ובוועדה המסדרת הבקשה שלי לפטור מחובת הנחה התקבלה פה אחד.

אלכס קושניר: אני גם מאוד מקווה שגם היום כל סיעות הבית, אופוזיציה וקואליציה, יצביעו בעד, כדי לעשות צדק עם תושבי אשקלון.

אלכס קושניר: אז מה בעצם החוק אומר?

אלכס קושניר: החוק מגדיר הגדרה חדשה: "יישוב תחת איום מיידי".

אלכס קושניר: במציאות שבה אנו חיים כולנו מבינים שמדידת המרחקים מהגדר היא לא רלוונטית.

אלכס קושניר: מה שכן רלוונטי זה הזמן מרגע השיגור עד לרגע נחיתת הרקטה, ואני חושב ש-30 שניות מרגע השיגור עד רגע הנפילה זה איום מיידי לכל הדעות.

אלכס קושניר: אגב, זה לא רק אשקלון; גם יישובים בסביבה עונים לאותה הגדרה של 30 שניות ולא זכאים לשום הטבה אחרת.

אלכס קושניר: ההצעה שלי מבקשת להעניק לכלל התושבים החיים תחת איום מיידי 10% הנחה במס הכנסה עד לסכום הכנסה שנתית של 162,000 שקלים.

אלכס קושניר: המשמעות היא שכל מי שמשלם מס הכנסה עד גובה של 1,350 שקלים בחודש לא ישלם אותו בכלל, ומי שמשלם מעל הסכום הזה ישלם בכל חודש פחות 1,350 שקלים.

אלכס קושניר: אגב, זו ההטבה שקיימת היום בעיר נתיבות, למשל, שנמצאת במרחק זהה מרצועת עזה, כמו אשקלון.

אלכס קושניר: חברים, האשקלונים זכאים להטבה הזאת בזכות ולא בחסד.

אלכס קושניר: הם, יחד עם תושבי העוטף, מהווים חומת מגן אמיתית של מדינת ישראל.

אלכס קושניר: אז במקום לשבח את העורף ולהעניק להם מס שפתיים אחרי כל סבב לחימה, בואו נעניק להם הטבות מס.

אלכס קושניר: חבריי חברי הכנסת, אני מבקש שתצביעו בעד החוק, ואז כולנו ביחד נדאג להביא אותו מהר ככל האפשר לקריאה ראשונה, שנייה ושלישית.

אלכס קושניר: זה צודק.

אלכס קושניר: זה הוגן.

אלכס קושניר: אל תאכזבו את תושבי העיר.

יריב לוין: תודה רבה.

יריב לוין: בשם הממשלה, הפעם בשם שר האוצר, אני מזמין את השר איתן גינזבורג להשיב, בבקשה.

איתן גינזבורג: אדוני היושב-ראש, כנסת נכבדה, יש רגעים בתפקיד הזה שבו אתה ניצב כאן מעל הדוכן, מדבר בשם הממשלה, אך מרגיש אחרת לגמרי מהדברים שאתה צריך להקריא.

איתן גינזבורג: אז יסלחו לי חברי הכנסת, אבל אני מקריא כרגע את עמדת משרד האוצר ביחס להצעת החוק, שלא בהכרח מבטאת את דעתי.

איתן גינזבורג: לפי אומדן אגף התקציבים באוצר וברשות המיסים, הפסד הכנסות המדינה השנתי הכרוך בהצעת חוק זו נאמד במאות מיליוני שקלים לכל הפחות.

איתן גינזבורג: לאור זאת, בהתאם לסעיף 40א לחוק יסודות התקציב, התשמ"ה–1985, וללא הצגת פעולה מאזנת כאמור בחוק זה, הממשלה אינה מוסמכת לתמוך בהצעת חוק זו בקריאה ראשונה, שנייה ושלישית.

איתן גינזבורג: מעבר לכך, הצעת חוק זו טומנת בחובה פגמים רבים אשר היריעה קצרה מלפרט אותם.

איתן גינזבורג: המרכזי שבהם הוא שהצעה זו מערערת את יסודות מערכת המס בישראל ואת אמון הציבור בה.

איתן גינזבורג: לעמדת משרד האוצר, בהצעת חוק מסוג זה, שטומנת בחובה משמעויות קרדינליות על תקציב המדינה ומערערת על מערכת המס בישראל, ראוי שיתקדמו במסלול מינהלי ומקצועי תקין, שבו תיערך בחינה סדורה ויסודית שתביא בחשבון את כלל המשמעויות מרחיקות הלכת שבהצעה זו.

איתן גינזבורג: לכן, עמדת משרד האוצר היא להסיר את ההצעה מסדר-היום.

איתן גינזבורג: עד כאן עמדת משרד האוצר.

יריב לוין: אם כך, אני מבין שזאת לא עמדת הממשלה, או שזו כן עמדת הממשלה?

יואב קיש: אני לא מבין.

יואב קיש: יש עמדת משרד האוצר ויש עמדת הממשלה ושר האוצר.

יריב לוין: מה עמדת הממשלה?

יואב קיש: מה עמדת השר והממשלה?

איתן גינזבורג: אני הרגע הקראתי את עמדת משרד האוצר כפי שהועברה לי על ידי שר האוצר, שעומד בראש משרד האוצר.

איתן גינזבורג: אדוני סגן שר הבריאות, נראה לי שהדברים ברורים.

יריב לוין: השר גינזבורג, מה שלא ברור לי, לפחות, הוא מה עמדת הממשלה.

אלכס קושניר: זאת לא עמדת משרד הבריאות.

יואב קיש: בוא תשאל את ליברמן מה עמדתו.

איתן גינזבורג: לא היה דיון בממשלה.

יריב לוין: הבנתי.

יריב לוין: אז לממשלה אין עמדה.

איתן גינזבורג: לא היה דיון בממשלה.

איתן גינזבורג: לפי תקנון עבודת הממשלה, ברגע שוועדת שרים לחקיקה איננה דנה בהצעת חוק, אז עמדת הממשלה היא להתנגד לחוק.

איתן גינזבורג: לא התקיים דיון בממשלה, ולכן הקראתי את עמדת שר האוצר.

יואב קיש: – – –

יריב לוין: אבל אני מבין שעמדת הממשלה – אני מבין ממך שזאת עמדת הממשלה: להתנגד.

יריב לוין: כך אני מבין.

אלכס קושניר: מה עמדת משרד הבריאות?

יריב לוין: השר גינזבורג, אני לא הממשלה.

איתן גינזבורג: הקראתי.

יריב לוין: אתה הקראת ואני לא הבנתי.

יריב לוין: אני שואל מה עמדת הממשלה.

יואב קיש: לא רק אתה – – –

עודד פורר: יש ממשלה בלי עמדה.

יריב לוין: חבר הכנסת פורר, אני גם מסיק מהדברים האלה שלממשלה אין עמדה, אני מוכרח לומר.

יריב לוין: אם כן, חברות וחברי כנסת, אני מזמין את חבר הכנסת אלכס קושניר להתייחס.

מירי רגב: אנחנו בהצבעה – – – אלה דברים שנעשו עם המשותפת, יחד עם אורבך וחבריו.

מירי רגב: בואו נצביע, יאללה.

יריב לוין: רק מה לעשות שלחבר הכנסת קושניר יש זכות לעלות ולהשיב.

מירי רגב: יש פה עוד מה להגיד?

מירי רגב: קושניר, סוף-סוף אנחנו בעדך.

מירי רגב: תן רק להצביע.

אלכס קושניר: גברתי השרה מירי רגב, את לא בעדי, את בעד תושבי העיר, אני מקווה.

מירי רגב: זה נכון.

אלכס קושניר: אני מקווה שאותה אמירה שלך שירו על אשקלון, אז מה היא פליטת פה, מה שנקרא, אבל בסדר.

מירי רגב: מזכירה לך שההורים שלי גרים בדרום.

אלכס קושניר: מה?

מירי רגב: מזכירה לך שההורים שלי עדיין גרים בדרום, בשונה מכמה אנשים שרק מדברים – – –

אלכס קושניר: גם הילדים שלי גרים בדרום.

מירי רגב: מצוין, כל הכבוד.

אלכס קושניר: באוגוסט בשנה שעברה, כשהעליתי את החוק הזה, חבר הכנסת מרגי, הקואליציה הצביעה נגד.

אלכס קושניר: אני אמרתי בסוף דבריי שבמקום שאחרי כל סבב לחימה ניתן לתושבי אשקלון מס שפתיים, בואו ניתן להם הטבות מס.

אלכס קושניר: לגבי אותן השלכות דרמטיות על תקציב המדינה, אני אזכיר לכם שבכנסת הקודמת אתם, בקואליציה, העברתם הטבות מס לעכו, אבל אז הסתבר שזה לא רק לעכו אלא לעוד חצי צפון, כולל יישובים כמו סח'נין, ערערה, ואז זה היה בסדר.

אלכס קושניר: אז סח'נין, ערערה ועכו זה בסדר ואשקלון זה לא בסדר.

אלכס קושניר: אגב, אין לי שום דבר נגד זה, אני רק משווה.

אלכס קושניר: לכן, חברים, אני מאוד מקווה שאתם לא מצביעים עכשיו רק כדי למצוא חן בעיני ראש העיר או בעיני התושבים, אלא שגם תוכלו לקדם את זה יחד איתנו לקריאה ראשונה, שנייה ושלישית.

יעקב מרגי: אלכס, רגע.

אלכס קושניר: כן, מרגי.

יעקב מרגי: שר האוצר העתידי תומך בחוק הזה?

אלכס קושניר: בוודאות כן.

אלכס קושניר: אפשר לעשות את זה הרבה יותר מהר.

ינון אזולאי: הוא שואל האם – – –

אלכס קושניר: אזולאי, אזולאי.

אלכס קושניר: תקשיבו, חברים, אני לא יודע למה אתם צוחקים.

אלכס קושניר: תושבי העיר אשקלון חוטפים אש על הראש.

אלכס קושניר: זאת העיר הכי מטווחת – – –

מירי רגב: בוא, אל תספר – – –

אלכס קושניר: גברתי, עד שיש לי הזדמנות לדבר בפנייך, תני לי בבקשה את הזמן הזה.

מירי רגב: טוב שאתה קיים, כי אם לא היית קיים לא היינו יודעים מה קורה בדרום.

אלכס קושניר: נכון.

אלי אבידר: זה לא ראש העין.

אלכס קושניר: אז אני רוצה להגיד שאתם צוחקים כאן, אבל תושבי העיר חוטפים על הראש שבע שנים לפחות, אז בואו נצביע בעד ונקדם את זה.

אלכס קושניר: בסדר?

אלכס קושניר: תודה.

יריב לוין: תודה רבה.

יריב לוין: חברות וחברי הכנסת, נא לשבת במקומות.

יריב לוין: נאפשר לכולם להגיע למקומות.

יריב לוין: חברי הכנסת סמוטריץ' והנדל, נא לשבת.

יריב לוין: תודה רבה.

יריב לוין: אם כן, אנחנו עוברים להצבעה על הצעת חוק ליישוב תחת איום מיידי (הוראת שעה), התשפ"א–2021, של חבר הכנסת אלכס קושניר וקבוצת חברי הכנסת, בקריאה הטרומית.

יריב לוין: הצבעה.

מיקי לוי: יש לכם הזדמנות באופוזיציה להצביע בעד המצפון שלכם.

מיקי לוי: אתם תגלו אותו.

מיקי לוי: בעד ההצעה להעביר את הצעת החוק לוועדה – 52

מיקי לוי: נמנעים – אין

יריב לוין: אם כן, בעד – 52, אין מתנגדים, אין נמנעים.

יריב לוין: לפיכך אני קובע שהצעת חוק ליישוב תחת איום מיידי (הוראה שעה), התשפ"א–2021, של חבר הכנסת אלכס קושניר וקבוצת חברי הכנסת, התקבלה בקריאה הטרומית, והיא תועבר להמשך דיון בוועדת הכספים הזמנית.

יריב לוין: אני מודיע לפרוטוקול שסגן השר מולא ביקש להצביע בעד, אני מבין, אבל אנחנו כמובן לא משנים את ההצבעה.

יריב לוין: [הצעת חוק פ/460/24; נספחות.

יריב לוין: ]

יריב לוין: מכאן אנחנו עוברים להצעת החוק הבאה – הצעת חוק לתיקון פקודת מס הכנסה (פטור ממס בעד דמי הבראה והחזרי הוצאות נסיעה), התשפ"א–2021, של חבר הכנסת ווליד טאהא.

יריב לוין: אני מזמין את חבר הכנסת ווליד טאהא לעלות ולהציג.

קריאה: – – –

יריב לוין: זה נרשם, חבר הכנסת סמוטריץ'.

יריב לוין: אחרי שנשמע את עמדת הממשלה כמובן, כי אם הממשלה תתמוך אז לא יהיה אפשר להתנגד.

יריב לוין: בבקשה, חבר הכנסת טאהא.

וליד טאהא: כבוד היושב-ראש, חברות וחברי הכנסת, אני אעשה את זה קצר מאוד.

יריב לוין: רגע, רגע, חבר הכנסת טאהא.

יריב לוין: מכובדיי, חבר הכנסת רזבוזוב, אי-אפשר לעמוד ככה עם הגב למליאה.

יריב לוין: חבר הכנסת – אני משתדל להימנע.

יריב לוין: נא לשבת.

יריב לוין: חברות הכנסת, אנא שבו, פשוט שבו.

יריב לוין: אין בעיה.

יריב לוין: תודה.

יריב לוין: בבקשה, חבר הכנסת טאהא.

וליד טאהא: תודה רבה.

וליד טאהא: היושב-ראש, חברות וחברי הכנסת, אמרתי שאני אעשה את זה קצר מאוד.

וליד טאהא: ההצעה שלי עוסקת בתיקון פקודת מס הכנסה לעובדים שכירים בנוגע להחזרת כספי נסיעה ותשלום הבראה.

וליד טאהא: עובד שצריך להגיע למקום העבודה שלו ולשלם מהכסף שלו עבור ההגעה למקום העבודה מקבל את ההחזר של דמי הנסיעה שהוא שילם מהמעסיק שלו שלא ארגן נסיעה מסודרת כדי להביא את העובד אליו בלי שיהיה חייב להוציא את ההוצאה הזאת.

וליד טאהא: אז, כאשר העובד מקבל את ההחזר בתלוש השכר שלו, לוקחים לו מס הכנסה על החזרי הנסיעות, זאת אומרת, הוא משלם על זה פעמיים, בעצם: פעם אחת כשהוא מוציא את זה מהכיס ומשלם מלא, ופעם שנייה מנכים לו מס הכנסה על כסף שהוא כבר שילם.

וליד טאהא: אז אני מציע להכניס את הסעיף של פטור ממס על דמי החזר נסיעה לשאר הדברים שיש לגביהם פטור בתיקון לפקודת מס הכנסה.

וליד טאהא: יש רשימה של נושאים שיש לגביהם פטור.

וליד טאהא: כנ"ל אני מציע לגבי החזרי הבראה.

וליד טאהא: עובד מקבל פעם בשנה החזרי הבראה – – –

יריב לוין: רגע, רק שנייה.

וליד טאהא: מימין שלי, אתם החלטתם – – –

יריב לוין: חבר הכנסת להב הרצנו, אתה גם עם הגב אלינו וגם הרעש בלתי פוסק שם.

יריב לוין: אני מבקש, מספיק.

וליד טאהא: כנראה שאף אחד מאיתנו לא נמנה עם העובדים.

וליד טאהא: אולי מעניין אותם לשמוע – – –

מירב בן ארי: למה?

מירב בן ארי: מאוד מעניין.

וליד טאהא: שנייה.

וליד טאהא: אולי מעניין אותם לשמוע שהולכים לפטור אותם ממס על החזרי נסיעה?

וליד טאהא: אולי מעניין אותם לשמוע שהולכים לפטור אותם ממס על תשלומי הבראה?

מירב בן ארי: זה מעניין.

וליד טאהא: אז לא מעניין, מה לעשות?

יאיר גולן: מאוד מעניין, ווליד, אבל אני אגיד לך מה – – –

וליד טאהא: לא הפסקתם לדבר.

וליד טאהא: מאז שהתחלתי לא הפסקתם לדבר.

וליד טאהא: אז אני מציע לפטור ממס גם את תשלום ההבראה שעובד מקבל פעם בשנה, כדי באמת לנצל אותה להבראה.

וליד טאהא: לוקחים לו מס גם על התשלום הזה – לטעמי, לא צודק, לא הוגן.

וליד טאהא: לעובדים בכלל.

וליד טאהא: דרך אגב, ההצעה שלי מדברת על יהודים וערבים, כולם, ללא יוצא מן הכלל.

וליד טאהא: לטעמי – אני מניח שההצעה עולה כסף, אני לא יודע בדיוק כמה היא עולה, אבל היא באמת הצעה צודקת.

וליד טאהא: רבים מהעובדים מחכים לשמוע – – –

אוסאמה סעדי: כל העובדים.

וליד טאהא: כל העובדים, כן, את זה כבר אמרתי.

וליד טאהא: תודה רבה, אדוני היושב-ראש.

יריב לוין: תודה.

יריב לוין: אני מזמין את השר איתן גינזבורג להשיב.

יריב לוין: אני כבר לא יודע בשם מי ומטעם מי, אבל בבקשה.

וליד טאהא: תהיה חיובי.

יריב לוין: ננסה לפענח.

איתן גינזבורג: אדוני היושב-ראש, כנסת נכבדה, אני תמיד מדבר בשם מי שמבקש ממני לדבר.

איתן גינזבורג: בהקשר הזה – משרד האוצר.

יריב לוין: לא, בזה אני בטוח.

יריב לוין: הבעיה היא שלא ברור מעמדו של מי שמבקש ממך לדבר, זו הבעיה פה.

יריב לוין: בבקשה.

איתן גינזבורג: הכול תלוי מי מדבר – המשרד או השר.

יריב לוין: לא, לא, השאלה הייתה מה עמדת הממשלה בסוף.

יריב לוין: לפעמים המשרד חושב משהו, השר חושב משהו, אבל בסוף יש ממשלה, והיא שצריכה לבוא ולהגיד מה עמדתה.

איתן גינזבורג: השאלה היא מה קורה כשהיא לא דנה ואין לה עמדה.

יריב לוין: בגדול, היא – – –

איתן גינזבורג: היא מחויבת – – –

יואב קיש: – – –

יריב לוין: כידוע – – –

איתן גינזבורג: לא, אדוני.

איתן גינזבורג: כשאין עמדה, הממשלה מחויבת להתנגד.

יריב לוין: בגדול, על פי תקנון עבודת הממשלה, היא מחויבת להתנגד, אבל בשביל שאנחנו נדע שהיא מתנגדת, אתה צריך לומר את זה.

יריב לוין: כל עוד אתה לא אמרת לנו שהממשלה מבקשת שנצביע נגד, אז אנחנו לא יודעים; אין, אנחנו לא יכולים לנחש.

איתן גינזבורג: כן, אז הינה עוד חידה.

יריב לוין: בבקשה.

איתן גינזבורג: התבקשתי להציג בפניכם את עמדת משרד האוצר ביחס להצעת החוק, ולכן אקריא אותה כלשונה.

איתן גינזבורג: נפתח בכך, אדוני, באמת, שהתקנון לעבודת הממשלה קובע כי הצעת חוק פרטית שתובא לדיון במליאת הכנסת בטרם נקבעה עמדה לגביה על ידי ועדת שרים לחקיקה, תהיה עמדת הממשלה להתנגד.

איתן גינזבורג: לפי אומדן של אגף התקציבים באוצר ורשות המיסים, הפסד הכנסות המדינה השנתי הכרוך בהצעה זו נאמד ביותר ממיליארד שקלים.

איתן גינזבורג: לאור זאת, בהתאם לסעיף 40א לחוק יסודות התקציב, התשמ"ה–1985, ללא הצגה של פעולה מאזנת, כאמור בחוק זה, הממשלה אינה מוסמכת לתמוך בהצעת חוק זו בקריאה ראשונה, שנייה ושלישית.

איתן גינזבורג: מעבר לכך, הצעת חוק זו טומנת בחובה פגמים רבים, והיריעה קצרה מלפרט אותם.

איתן גינזבורג: המרכזי שבהם הוא שהצעת החוק הזאת מערערת את יסודות מערכת המס בישראל ואת אמון הציבור בה: יצירת עיוותי שכר, העצמת בעיית גודש הכבישים וזיהום האוויר ועלויות תקציביות של מיליארד שקלים, אם לא יותר, לקופת המדינה, שמחייבות מציאת מקור תקציבי; כל זאת על מנת לתת הטבה דווקא לבעלי ההכנסות הגבוהות ביותר בעת הזאת.

יריב לוין: אני מוכרח לומר שלא ידעתי שלחבר הכנסת טאהא יש יומרות כל כך גדולות.

יואב קיש: מה ההערכה של משרד האוצר – מיליארד שקלים להצעת החוק?

איתן גינזבורג: יש הפתעות.

איתן גינזבורג: למעלה ממיליארד שקלים.

קריאה: האוצר יודע שהבטיחו להם עכשיו 50 מיליארד, אז אין לו כסף – – –

קריאות: – – –

יואב קיש: מיליארד זה כסף קטן.

איתן גינזבורג: לעמדת משרד האוצר, חברים, הצעת חוק מסוג זה, שטומנת בחובה משמעות קרדינלית על תקציב המדינה ומערערת את מערכת המס בישראל, ראוי שיתקדמו במישור המינהלי והמקצועי התקין, שבו תיערך בחינה סדורה ויסודית שתביא בחשבון את כלל המשמעויות מרחיקות הלכת שבהצעה זו.

איתן גינזבורג: על כן, עמדת משרד האוצר היא להסיר את ההצעה מסדר-היום.

איתן גינזבורג: תודה רבה.

יריב לוין: אני מבין שאין לי טעם לחזור על תהליך התשאול ועניין עמדת הממשלה.

איתן גינזבורג: אז אני אקריא שוב: הממשלה אינה מוסמכת לתמוך בהצעת חוק זו בקריאה ראשונה, שנייה ושלישית.

איתן גינזבורג: זו עמדת משרד האוצר.

קריאות: – – –

יריב לוין: מוסמכת?

יריב לוין: אני לא מבין.

בצלאל סמוטריץ': אם היא לא מתנגדת, אני אבקש שתתנגד.

יריב לוין: הממשלה רוצה שנצביע בעד או נגד?

יריב לוין: טוב, את זה לא נבין, כנראה.

יריב לוין: את זה לא נבין.

יריב לוין: אבל אני לפחות מגיע למסקנה שהממשלה לא ביקשה להתנגד, אלא אם כן נאמר לי במפורש אחרת.

איתן גינזבורג: הממשלה מתנגדת, כי אין לה עמדה.

איתן גינזבורג: הממשלה מתנגדת, כי אין לה עמדה.

יריב לוין: אני רוצה להבין, אתה מבקש שאנחנו נצביע, הממשלה רוצה להצביע – אני מבין – – –

איתן גינזבורג: אדוני היושב-ראש, אני אומר דברים ברורים.

איתן גינזבורג: אתה בכל זאת מנסה, בכל זאת – – –

יריב לוין: לא, אני לא מבין.

איתן גינזבורג: אני אומר באופן ברור: הממשלה, עמדתה להתנגד, כי אין להם – – –

יריב לוין: הבנתי.

יריב לוין: אם זה המצב, אז אנחנו לא יכולים להציג מתנגד, כי הממשלה מתנגדת.

קריאה: אה, הממשלה מתנגדת?

יריב לוין: כן, כך עולה מהדברים.

יריב לוין: חבר הכנסת טאהא, אתה רשאי להשיב.

יריב לוין: אם כן, חברות וחברי הכנסת, נוכח המצב הזה, אנחנו יכולים לעבור מייד להצבעה על הצעת חוק לתיקון פקודת מס הכנסה (פטור ממס בעד דמי הבראה והחזרי הוצאות נסיעה), התשפ"א–2021, של חבר הכנסת ווליד טאהא.

יריב לוין: אני רק מבקש לשבת.

יריב לוין: לשבת, חבר הכנסת כץ.

יריב לוין: חבר הכנסת כץ, לשבת, איך תצביע?

יריב לוין: בעמידה זה קשה.

יריב לוין: לשבת, בבקשה.

יריב לוין: אנחנו עוברים להצבעה.

יריב לוין: אם כן, אני חוזר שוב: הצעת חוק לתיקון פקודת מס הכנסה (פטור ממס בעד דמי הבראה והחזרי הוצאות נסיעה), התשפ"א–2021, של חבר הכנסת ווליד טאהא.

יריב לוין: הצבעה.

יריב לוין: בעד ההצעה להעביר את הצעת החוק לוועדה – 30

יריב לוין: נמנעים – אין

יריב לוין: אם כן, 30 בעד, שבעה מתנגדים, אין נמנעים.

יריב לוין: לפיכך אני קובע שהצעת חוק לתיקון פקודת מס הכנסה (פטור ממס בעד דמי הבראה והחזרי הוצאות נסיעה), התשפ"א–2021, של חבר הכנסת ווליד טאהא, התקבלה בקריאה הטרומית, והיא תועבר לוועדת הכספים הזמנית לשם המשך הכנתה והמשך תהליך החקיקה.

יריב לוין: אם כן, חברות וחברי הכנסת, תם סדר-היום.

יריב לוין: הישיבה הבאה תתקיים ביום שני, כ"ז בסיוון התשפ"א, 7 ביוני 2021, בשעה 16:00.

יריב לוין: ישיבה זו נעולה.